# Udkast til strategiplan for udvikling af lystbådehavne i de tre købstæder

Sagsnr.:18/22553 - Område: Plan og By - Sagsbeh: anv

### Kompetenceudvalg:

Udvalget for Bosætning, Økonomi og Nærdemokrati.

### Lovgrundlag:

Planloven.

### Sagsfremstilling:

Gennem de senere år er der blevet arbejdet med idéer til udvikling af Præstø havn og strand i form af projektet ”Vandsportens by” til gavn for alle havnens brugere og borgere og turister. I 2017 afsatte kommunalbestyrelsen 500.000 kr. til udvikling af en helhedsplan for området omkring Stege kystkyst, der skal samtænke de mange idéer og tiltag, der også her arbejdes med fx omkring Sukkerfabrikken, Jordbassinerne og Stege Badeanstalt. Og endelig er der også lokale kræfter i Nordhavnen i Vordingborg, der går med tanker om udvikling af fx sejlklubben, tribune, promenade mv.

De tre havne er væsentlige ankerpunkter for det liv, der leves i købstæderne og for byernes udviklingspotentiale både som leve- og oplevelsessted for borgere, virksomheder og turister. Der er udarbejdet helhedsplaner for alle tre byer, og hvert af dem peger på udviklingspotentialer i lystbådehavnene og på at der bør arbejdes på at knytte havnen bedre an til bylivet og handelen. Behovet for dette fremhæves også i den seneste detailhandelsanalyse fra foråret 2018.

For alle tre købstadshavne er udfordringen imidlertid, at der ikke er afsat væsentlige midler til at realisere de ønskede projekter. Derfor foreslår administrationen, at kommunalbestyrelsen med vedlagte udkast til en strategiplan for udviklingen af de tre købstadshavne udarbejder selvstændige masterplaner for de tre købstadshavne, og afsætter midler til at realisere masterplanerne. Masterplanerne skal tage afsæt i de igangværende planer og ønsker, og skal udarbejdes i samarbejde med havnens brugere.

For at sende et samlet signal om, at kommunalbestyrelsen vil arbejde for udvikling af de tre købstadshavne foreslår administrationen, at kommunalbestyrelsen godkender vedlagte udkast til strategiplan for udvikling af købstadshavne i de tre købstæder. Strategiplanen er tænkt til at blive udarbejdet i to trin.

1. Første trin i nuværende form – uden udfyldt skema over konkrete handlinger.
2. Andet trin som samlet strategiplan, hvor konkrete handlinger er påført efter dialog med havnens parter.

Strategiplanen består i sin nuværende form i tre hovedpunkter.

Der udarbejdes masterplaner for de tre købstadshavne Præstø, Stege og Vordingborg (Nordhavn)

Der afsættes 7,5 mio. kr. til realisering af projekter på lystbådehavene, beskrevet i masterplanerne, som foreslås fordelt med 2,0 mio. kr. i 2020, 3,0 mio. kr. i 2021 og 2,5 mio. kr. i 2022 jf. anlægsønske i budgetoplæg.

Der arbejdes aktivt for at søge private fonde og investorer, ligesom kommunale indsatser koordineres for at opnå bedst mulige grundlag for udvikling.

Alle tre masterplaner udarbejdes sammen med havnenes og byernes parter.

**Økonomiske konsekvenser (1.000 kr.)**

|  |  |  |  |  |  |
| --- | --- | --- | --- | --- | --- |
| **Bevillingsønske** | **Konto** | **2019** | **2020** | **2021** | **2022** |
| Drift |  |  |  |  |  |
| Anlæg | Udvikling af lystbådehavne |  | 2000 | 3000 | 2500 |
| Afledt drift |  |  |  |  |  |
| **Finansiering** |  |  |  |  |  |
| Drift |  |  |  |  |  |
| Afsat rådighedsbeløb |  |  |  |  |  |
| Kassebeholdning | Udvikling af lystbådehavne |  | -2000 | -3000 | -2500 |

Beløb uden fortegn er udgift/merudgift og - er indtægt/mindreudgift. Vedr. kassebeholdningen er det modsat, da et forbrug på kassebeholdningen er – og en forbedring af kassebeholdningen er uden fortegn.

### Økonomi:

Afdelingen for Økonomi og Personale kan oplyse, at der som nævnt i sagen ligger et anlægsønske til udvikling af lystbådehavne i de tre købstæder i det fremsendte forslag til investeringsplan for 2019-2022.

Det ønskede budgetbeløb til udvikling af lystbådehavnene, bør derfor indgå i de kommende budgetdrøftelser

### Indstilling:

Administrationen indstiller,

|  |  |
| --- | --- |
| at | udkast til Strategi for udvikling af lystbåde havne i de tre købstæder godkendes |
| at | midler til realisering af masterplaner indarbejdes i budget |
| at | Strategiens handleplan udarbejdes i samarbejde med havnens parter, hvorefter strategiplanen godkendes endeligt. |

### Beslutning i Udvalget for Plan og Teknik den 03-10-2018:

Indstillingen anbefales.

**Afbud:**  
Bo Manderup

### Beslutning i Udvalget for Bosætning, Økonomi og Nærdemokrati den 10-10-2018:

Indstillingen tiltrådt.

**Fraværende:**  
Michael Larsen

Bilag

|  |  |  |  |  |
| --- | --- | --- | --- | --- |
| 1 - 3797251 | Offentlig | Udkast til strategi for lystbådehavne i de tre købstæder | (168555/18) | (H) |